








KLASA: 029-06/26-02/00015
URBROJ: 2177-1-20-05-03-26-00008
Požega, 30. rujna 2026. godine

Na temelju odredbe članka 5. stavka 3. i članka 55. Zakona o visokom obrazovanju i znanstvenoj djelatnosti (Narodne novine br. 119/22), odredbe članka 28., članka 31., te članka 69. Statuta Sveučilišta Josipa Jurja Strossmayera u Osijeku, Fakulteta turizma i ruralnog razvoja u Požegi (dalje u tekstu: Fakultet), odredbe članka 142. Statuta Sveučilišta Josipa Jurja Strossmayera u Osijeku te odredbi Etičkog kodeksa Sveučilišta Josipa Jurja Strossmayera u Osijeku, FAKULTETSKO VIJEĆE na svojoj 14. izvanrednoj sjednici održanoj 30. rujna  2026. godine pod točkom 2. dnevnog reda, donosi
ODLUKU 
[bookmark: _Hlk241670137]o dopuni Pravilnika o radu Etičkog povjerenstva
Članak 1.
U Pravilniku o radu Etičkog povjerenstva Fakulteta turizma i ruralnog razvoja u Požegi od 16. travnja 2024. godine (KLASA: 012-03/24-01/6, URBROJ: 2177-1-20-01/01-24-1) u poglavlju „II. Nadležnost Etičkog povjerenstva“, iza članka 3. dodaje se novi članak 3.a koji glasi:

„Članak 3.a
Prethodno razmatranje, mišljenje, suglasnost niti odobrenje Etičkog povjerenstva Fakulteta nije potrebno za neintervencijska istraživanja minimalnog rizika koja se provode metodama anonimne ankete, anonimnog upitnika, intervjua, fokusne skupine, opažanja ili drugim usporedivim neintervencijskim metodama, ako su ispunjeni sljedeći uvjeti:
a) u istraživanju sudjeluju punoljetne osobe sposobne samostalno dati informirani pristanak;
b) sudjelovanje je dobrovoljno, a sudionici su prije sudjelovanja upoznati sa svrhom i načinom provedbe istraživanja;
c) istraživanje NE uključuje medicinske, kliničke, fizičke, psihološke ili druge eksperimentalne intervencije;
d) istraživanje sudionike ne izlaže riziku većem od minimalnog rizika uobičajenog u svakodnevnom životu;
e) ne prikupljaju se podaci koji omogućuju neposrednu identifikaciju sudionika, odnosno podaci se prikupljaju, obrađuju i prikazuju na način kojim se štiti anonimnost sudionika;
f) istraživanje ne uključuje prikupljanje posebno osjetljivih podataka ili istraživanje tema koje bi sudionike mogle izložiti značajnom psihološkom, socijalnom, pravnom, ekonomskom ili drugom riziku;
g) istraživanje ne uključuje djecu, osobe koje nisu sposobne samostalno dati informirani pristanak ili druge posebno ranjive skupine.
Ispunjenost uvjeta iz stavka 1. ovoga članka istraživač (odnosno student uz supotpis mentora) utvrđuje popunjavanjem Obrasca za samoprocjenu etičnosti istraživanja, koji se nalazi u Prilogu I. ovoga Pravilnika i čini njegov sastavni dio.
Istraživanja koja ispunjavaju uvjete iz stavka 1. ovoga članka izuzeta su od postupka etičkog odobravanja te istraživač nije obvezan prije početka istraživanja podnijeti zahtjev Etičkom povjerenstvu niti pribaviti pojedinačnu potvrdu, mišljenje, suglasnost ili odluku Etičkog povjerenstva o izuzeću. Potpisani Obrazac iz stavka 2. ovoga članka obvezno se čuva u arhivi istraživanja kao formalni pisani dokaz o izuzeću. Na pisani zahtjev istraživača, Fakultet može izdati općenitu potvrdu da je predmetna vrsta istraživanja izuzeta od obveze pojedinačnog etičkog odobravanja.
Istraživač je odgovoran za procjenu ispunjava li planirano istraživanje sve uvjete iz stavka 1. ovoga članka te za provedbu istraživanja u skladu s načelima istraživačke etike, dobrovoljnog sudjelovanja, zaštite privatnosti i povjerljivosti podataka.
Ako istraživanje ne ispunjava neki od uvjeta iz stavka 1. ovoga članka ili postoji opravdana dvojba o njegovoj etičkoj prihvatljivosti, istraživač je dužan prije početka istraživanja zatražiti mišljenje odnosno odobrenje Etičkog povjerenstva.“
Članak 2.
Ovaj Odluka o dopuni Pravilnika o radu Etičkog povjerenstva stupa na snagu osmog dana od dana objave na mrežnoj stranici Fakulteta.
DEKAN


izv. prof. dr. sc. Ante Lončarić















PRILOG I.
FAKULTET TURIZMA I RURALNOG RAZVOJA U POŽEGI
ETIČKO POVJERENSTVO
OBRAZAC ZA SAMOPROCJENU ISTRAŽIVANJA
(U skladu s člankom 3.a Pravilnika o radu Etičkog povjerenstva)

Upute za istraživače: Ovaj obrazac popunjava voditelj istraživanja (nastavnik, suradnik ili student uz suglasnost mentora) prije početka provođenja neintervencijskog istraživanja. Kako bi istraživanje bilo izuzeto od obveze podnošenja zahtjeva Etičkom povjerenstvu, istraživač mora potvrditi ispunjavanje svih navedenih kriterija oznakom [ X ] u stupcu DA. Popunjeni i potpisani obrazac istraživač je dužan čuvati u vlastitoj dokumentaciji projekta/rada.
1. OSNOVNI PODACI O ISTRAŽIVANJU
Naslov istraživanja/rada: _______________________________________________________________

Ime i prezime istraživača / studenta: ______________________________________________________

Ime i prezime mentora (ako je primjenjivo): ________________________________________________

Status rada (npr. diplomski rad, znanstveni projekt, stručni rad): ________________________________
2. KONTROLNA LISTA ZA SAMOPROCJENU (Članak 3.a, stavak 1.)
	Kriterij izuzeća od etičkog odobrenja
	DA
	NE

	a) U istraživanju sudjeluju isključivo punoljetne osobe sposobne samostalno dati informirani pristanak.
	[   ]
	[   ]

	b) Sudjelovanje je u potpunosti dobrovoljno, a sudionici su unaprijed upoznati sa svrhom, trajanjem i načinom provedbe istraživanja.
	[   ]
	[   ]

	c) Istraživanje NE uključuje nikakve medicinske, kliničke, fizičke, psihološke ili druge eksperimentalne intervencije.
	[   ]
	[   ]

	d) Istraživanje NE izlaže sudionike riziku koji je veći od minimalnog rizika uobičajenog u svakodnevnom životu.
	[   ]
	[   ]

	e) Podaci se prikupljaju potpuno anonimno (NE prikupljaju se imena, e-mailovi, IP adrese ili drugi podaci koji omogućuju neposrednu ili posrednu identifikaciju).
	[   ]
	[   ]

	f) Istraživanje NE uključuje osjetljive teme (npr. ilegalne aktivnosti, trauma, diskriminacija) koje bi sudionike mogle izložiti psihološkom, pravnom ili ekonomskom riziku.
	[   ]
	[   ]

	g) Istraživanje NE uključuje djecu, maloljetnike, osobe lišene poslovne sposobnosti ili druge posebno ranjive skupine društva.
	[   ]
	[   ]


3. ZAKLJUČAK I ODGOVORNOST
Potvrđujem pod punom materijalnom i etičkom odgovornošću da planirano istraživanje u potpunosti ispunjava sve gore navedene uvjete iz članka 3.a Pravilnika (označeni odgovori DA za sve kriterije). Kao istraživač preuzimam punu odgovornost za provedbu istraživanja u skladu s načelima istraživačke etike, dobrovoljnog sudjelovanja te zaštite privatnosti i povjerljivosti podataka.
(Napomena: Ako je na bilo koje pitanje označen odgovor NE, istraživanje nije izuzeto te je istraživač dužan prije početka istraživanja zatražiti službeno mišljenje/odobrenje Etičkog povjerenstva).

U Požegi, ______________ 2026. god.



	_______________________________
Potpis istraživača / studenta
	                                  _______________________________
                                   Potpis mentora (za studentske radove)



